95/287/EY: Komission päätös, tehty 18 päivänä heinäkuuta 1995, BSE:hen liittyvistä tietyistä suojatoimenpiteistä ja päätösten 89/469/ETY ja 90/200/ETY kumoamisesta annetun päätöksen 94/474/EY muuttamisesta (ETA:n kannalta merkityksellinen teksti)



Virallinen lehti nro L 181 , 01/08/1995 s. 0040 - 0041



KOMISSION PÄÄTÖS, tehty 18 päivänä heinäkuuta 1995, BSE:hen liittyvistä tietyistä suojatoimenpiteistä ja päätösten 89/469/ETY ja 90/200/ETY kumoamisesta annetun päätöksen 94/474/EY muuttamisesta (ETA:n kannalta merkityksellinen teksti) (95/287/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (1), sellaisena kuin se on viimeksi muutettuna direktiivillä 92/118/ETY (2), ja erityisesti sen 10 artiklan 4 kohdan, ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (3), sellaisena kuin se on viimeksi muutettuna direktiivillä 92/118/ETY, ja erityisesti sen 9 artiklan, sekä katsoo, että Yhdistyneessä kuningaskunnassa on ilmoitettu BSE (bovine spongiform encephalopathy) -tapauksista, eläinten terveyden ja kansanterveyden suojelemiseksi yhteisössä komissio on tehnyt useita päätöksiä, erityisesti BSE:hen liittyvistä tietyistä suojatoimenpiteistä ja päätösten 89/469/ETY ja 90/200/ETY kumoamisesta 27 päivänä heinäkuuta 1994 tehdyn päätöksen 94/474/EY (4), sellaisena kuin se on muutettuna päätöksellä 94/794/EY (5), Yhdistyneessä kuningaskunnassa toteutettujen toimenpiteiden seurauksena BSE-epidemia on tällä hetkellä vähenemässä, päätöksessä 94/474/EY toteutetaan toimenpiteitä Yhdistyneen kuningaskunnan alueella ennen 1 päivää tammikuuta 1992 syntyneestä nautakarjasta peräisin olevien tiettyjen kudosten poistamiseksi, uusia tietoja tulee jatkuvasti saataville ja tilannetta on lakkaamatta tarkasteltava uudelleen, komissio on yhdessä tieteellisen eläinlääkintäkomitean kanssa tehnyt tilanteen ja kaikkien asiaankuuluvien tieteellisten tietojen perusteella yksityiskohtaisen tutkimuksen, on yksinkertaisempaa tarkastaa eläimen ikä teurastuksen yhteydessä hampaiston tai asiaankuuluvien tietojen perusteella kuin ottaa selvää syntymäpäivämäärästä, tieteellinen eläinlääkintäkomitea on suositellut uudistettua Yhdistyneestä kuningaskunnasta lähtöisin olevan naudanlihan valvontaa kehittävää menettelyä, jossa yli kaksi ja puoli vuotta vanhasta karjasta saatavasta naudanlihasta poistettavat kudokset eritellään teurastuksen yhteydessä, jos teurastettava nauta tulee tilalta, jossa on todettu BSE-tapaus viimeisen kuuden vuoden aikana, kaikkien eläinten todellinen ikä ja karjan, josta ne ovat peräisin, BSE-tilanne on tarkastettava virallisesti, tieteellisen eläinlääkintäkomitean mukaan rehukielto toimii yhä paremmin; se ei toimi kuitenkaan täydellisesti, ja lisävalvonta on tarpeen kiellon tehokkuuden parantamiseksi, Yhdistynyt kuningaskunta on toimittanut komissiolle todisteita, joiden mukaan sen alueelta kolmansiin maihin, erityisesti Itä-Euroopan maihin toimitettu naudanliha on tämän päätöksen määräysten mukaista; Yhdistyneen kuningaskunnan on toimitettava komissiolle yksityiskohtaiset tiedot todistuksista, jotka vaaditaan näihin maihin toimitettavalta naudanlihalta; komissio toteuttaa toimenpiteet, jotka tarvitaan estämään lihan toimittaminen uudelleen yhteisöön, jos tietty todistus ei ole tämän päätöksen mukainen, tämän vuoksi on syytä muuttaa päätös 94/474/EY, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 94/474/ETY seuraavasti: 1) Lisätään 3 artiklan 3 c kohtaan: "Viralliset ELISA-testit, jotka on tarkoitettu märehtijöistä saatujen valkuaisten märehtijöiden rehuun lisäämisen havaitsemiseksi, on tehtävä rutiinitarkastusten yhteydessä, erityisesti niissä laitoksissa, joissa tuotetaan rehua sekä sioille ja/tai siipikarjalle että märehtijöille." 2) Korvataan 4 artikla seuraavasti: "4 artikla 1. Yhdistynyt kuningaskunta ei saa lähettää alueeltaan muiden jäsenvaltioiden alueelle tuoretta nautaeläinten lihaa. 2. Edellä 1 kohdassa mainittua kieltoa ei sovelleta seuraavaan lihaan: i) teurastushetkellä alle kaksi ja puoli vuotta vanhojen nautaeläinten tuore liha, jolloin lisätään seuraava lause neuvoston direktiivin 64/433/ETY (1) liitteessä IV tarkoitettuun terveystodistukseen: `Teurastushetkellä alle kaksi ja puoli vuotta vanhojen nautaeläinten tuore liha`, tai ii) sellaisista nautaeläimistä saatu tuore liha, jotka ovat Yhdistyneessä kuningaskunnassa olleet ainoastaan tiloilla, joilla ei ole todettu BSE-tapauksia viimeisten kuuden vuoden aikana, jolloin lisätään seuraava virke direktiivin 64/433/ETY liitteessä IV tarkoitettuun terveystodistukseen: `Sellaisista nautaeläimistä saatu tuore liha, jotka ovat Yhdistyneessä kuningaskunnassa olleet ainoastaan tiloilla, joilla ei ole todettu BSE-tapauksia viimeisten kuuden vuoden aikana`, tai iii) sellaisten teurastushetkellä yli kaksi ja puoli vuotta vanhojen nautaeläinten tuore liha, jotka ovat Yhdistyneessä kuningaskunnassa olleet tiloilla, joilla on todettu BSE-tapauksia viimeisten kuuden vuoden aikana, jos direktiivin 64/433/ETY liitteessä IV tarkoitettuun terveystodistukseen lisätään seuraava virke: `Luuttomaksi leikattu tuore naudan liha lihaksina, joista on poistettu mukana olevat kudokset, mukaan lukien näkyvät hermo- ja imukudokset`. Toimivaltaisen viranomaisen on varmistettava, että lihanleikkaamoiden tämän alakohdan määräysten toteuttamiseksi käyttämien menetelmien yhteydessä poistetaan seuraavat imusolmukkeet: Polvitaipeen imusolmukkeet, istuinluun imusolmukkeet, ulommat ja sisemmät nivusimusolmukkeet, keskimmäiset ja ulkoreunalla olevat suoliluun imusolmukkeet, munuaisten imusolmukkeet, reiden etupuoliset imusolmukkeet, lantion imusolmukkeet, kaulakylkiluun imusolmukkeet, rintalastaan liittyvät imusolmukkeet, lavanedusimusolmukkeet, kainalon imusolmukkeet, hännän imusolmukkeet ja syvät kaulaimusolmukkeet. 3. Edellä 2 kohdan i ja ii alakohdassa tarkoitettujen takeiden iästä ja siitä, ettei karjalla ole BSE:ä, antamiseksi toimivaltaisten viranomaisten on tarkastettava järjestelmällisesti asiaankuuluvat tiedot kaikkien niiden eläinten osalta, joille todistus annetaan.(1) EYVL N:o 121, 29.7.1964, s. 2012/64"3) Lisätään seuraava 5 artikla, ja muutetaan 5, 6 ja 7 artiklan numerointi vastaavasti. "5 artikla 1. Yhdistyneen kuningaskunnan on toimitettava komissiolle viipymättä tiedot sen alueelta kolmansien maiden alueelle toimitettavaan tuoreeseen naudanlihaan liittyvistä todistuksista. 2. Komissio tutkii 1 kohdassa tarkoitetut todistukset ja päättää, ovatko ne tämän päätöksen määräysten mukaiset sekä ilmoittaa päätöksestään jäsenvaltioille. 3. Jos todistukset eivät ole tämän päätöksen määräysten mukaiset, komissio toteuttaa viipymättä direktiivin 89/662/ETY 9 artiklassa säädetyn menettelyn mukaiset toimenpiteet, jotta lihan toimittaminen uudelleen yhteisöön estetään." 2 artikla Jäsenvaltioiden on tehtävä kauppaan soveltamiinsa toimenpiteisiin tämän päätöksen noudattamisen edellyttämät muutokset. Niiden on ilmoitettava tästä komissiolle. 3 artikla Tämä päätös on osoitettu kaikille jäsenvaltioille. Tehty Brysselissä 18 päivänä heinäkuuta 1995. Komission puolesta Franz FISCHLER Komission jäsen (1) EYVL N:o L 224, 18.8.1990, s. 29 (2) EYVL N:o L 62, 15.3.1993, s. 49 (3) EYVL N:o L 395, 30.12.1989, s. 13 (4) EYVL N:o L 194, 29.7.1994, s. 96 (5) EYVL N:o L 325, 17.12.1994, s. 60